ai ǹgúmā édzóē wóé ósə, ai miǹgungúl mí mam míé, ai míḿbəmbə mí mam ai bə́bə̂ bə́ mǎm yā á ngātóban ai bɔ́, ai Ísraɛ̂l ásə dzam də́dā, ai biwógē bísə̄ yā ńnam. [1] Sédésias a ngábə́ bə́ mānyāŋ ésīá. [2] Ngə́ kig nə́ á dzóe. [3] É mod a ngátil é kálara nyɔ́ a fángā mwé mə́ bɔ́n bə́ Lévi bíbɛ̄. [4] Bəyia bə́ bīā bə́ ngábə́ tɔá á Ndá Zambá təge ai esíé éfə̄ hə nâ bâyia biá. [5] Éyə mod ǎ yəan kə á mvīgí ábə́ Zambá sə̌ kig ábə m̀ví̄vīgí. [6] Məbongá mə́ kádá mə́ ngáwé kádá émēn. [7] Ebúg “bə̄bə́nyāŋ” á Bíbɛl yâtian fə̄ nâ “bǒd yā bə́ nə́ áyɔŋ dá, ǹyə́bə́ ḿbɔ̄ŋ.” [8] Éyə̄ Dávid nyé ā kə á mvīgí ábə Zambá. Sə̌ kig anə́ Sául nyé ā kələ á mvígí á miǹgəngáŋ. [9] Zambá ā kwí kīg fə nyémēn nə́ a tə́le édzóē dzíé á sí ndon, a diŋ kwí á nyɔ́l ébā bə́ nə́ éḿbōē. [10] Dávid a ngábə́ ńkúkúmá yǎ ńnam, dzam dá, ńnye ǎ tág mǎm yā ńyə̄bə́. [11] É mod ǎ yəm esíé ziŋ énye fə ǎ yəan ai dzɔ́. [12] Dúmá Zāmbá lâtsaman sí ésə éyɔŋ ébá bálugu bɔ̂ bə́ nə́ fə ǹtsamán ai sí ésə. [ 13 ] Mod a bələ́ é táŋ məlú á bələ nâ a nyiŋí á sí ndon mú. [14] Zambá a kad syé ai miǹkúkúmá mí ńnam. [ 15] Ngə́ Zāmbá énye a nə́ ésīā woé, waa nyíŋi hḿ anə́ mɔ́n wōē. [ 16] Tou a tag ai abé á tóban ai ǹzízíŋ wóé Hadadɛzɛr. [17] Ḿbəŋ wǎbɔ wádzāŋ kig, tɔ tə́ bɔ́n bóe bə́ ngābǐ mân étē ai wǎmēn ásə́, ngə́ sə̌ kig ényiŋ dzí, édzí yā á yād. Hədá lə́ sə́ kig nálā ású ábé, amú Zambá a nə dzǎm dzu ábē, təge dɔ́ vudan. Dzam dá, afidí bidzugá bí Zāmbá lâyəan kig bɔ̌ naa mod á vɔd bɔ ḿbəŋ ǎ ngabɔ́ abé. [18] Ḿbəmbə dzam yǎ Dávid a ngáyī nə́ a bɔ énye a ńtɔa yǎ bītá nyɔ̄. [19] Âku á mɔ́ mə́ Ńtondôbə ó nə m̀bəŋ a lodo âku á mɔ́ mə́ bod. [20] Dávid a bɛn dás, a yi nâ a túni Zambá é dzóm é nə día é sɔ́ɔ̄ fə á mɔ́ móé nyémēn. [21] David a ngáyi lóŋ Ndá ású dzwé Ńtondôbə. [ 22] Éyə fəg ǹkúkúmá yāsɔ́ á ḿbaalán mə́mvéndé mə́ Zāmbá anə́ fə̄ ényī mod ósə. [23] Éyɔŋ Salomóŋ á ngátádī nâ a lóŋ bəzambá bə́ bīníngá bóé mə̄ndá, a ngávóan mə́lə́bə́gá mə́ ésīā wōē Dávid má. [24] Byǎyəm nâ “ǹtól ó nə məyian mə́ ésīā”, Dzam dá abuí bəbonde lâkad tɔ́b é mɔ́n á sə̄ kig ǹtól, bə́ tə́lé nyē étíé ósú, ǹtól ó ngə́lə́ və̄ə̄. Ízag a ngábɔ̄ nálā á zāŋ Yákɔb bân Ezaú, mədzó mə́ kwíí ábuí étēde. Akamse Gertrude ngɔŋ Emvəŋ dzɔɔ e ngábɔ̄ fə̄ nálā dzam dədá á zāŋ ǹtól mɔ́n wóe Ndzingá Amugu Basile ai ngɔn dzíe Ǹtsama Catherine, hədá mədzó mə́ má ndzí kig kwí étē tɔ tsətsad. [25] Ebúg yā ńkɔ̄bɔ̄ Pérsia. [26 ] Ǹkúkúmá Dávid a tə́le Yeriya ai bəbə́nyāŋ naa bə́ syê məsú bísíé mə́bɛ̄: mam mə́ Ǹtondôbə ai mam mə́ ńkúkúmá. [ 27 ] Amú á ngāwulu abuí á bibə̌m bibə̌m. [28] Ǹkúkúmá yā áyɔŋ Ísraɛ̂l ó nə efɔlɔgɔ̌ Zāmbá, amú Zāmbá émēn énye a nə́ Ńkūkúmá Ísraɛ̂l, asú tē énye a tɔ́b mīńkúkúmá yā áyɔŋ díé nə́ mí fɔl nyé. [29] Dávid a yi nâ mɔ́n wóē Salomóŋ á yəm é Zāmbá nyémēn Dávid a ngáyəm, amú “élɔ́g nyīá tsíd ā dí, ńdzɔ̄ fə mɔ́n nyé ǎ yəan dí.” [30] Məkɔ́g mə́tē mâlɛd, mə́ nyəbə, mə́ ńtɔ̄á hḿ día ayé éyə́gan. [31] Ngə́ mīǹkúkúmá mísə̄ mí tɔ̄á dzǎm wóg Ndá Zambá zám ánə̄ Dávid, m̀bəŋ ó ńtɔ̄á. [32] Məwú məvɔ̄g mə́ nə ḿbəŋ.